Document ID: 32001L0003

Direktiva Komisije 2001/3/ES
z dne 8. januarja 2001
o prilagoditvi Direktive Sveta 74/150/EGS glede homologacije kmetijskih ali gozdarskih traktorjev na kolesih in Direktive Sveta 75/322/EGS glede preprečevanja radijskih motenj, ki jih povzročajo motorji na prisilni vžig, vgrajeni v kmetijske ali gozdarske traktorje na kolesih, tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih [1], kakor je bila nazadnje spremenjena z Direktivo Evropskega parlamenta in Sveta 2000/25/ES [2], zlasti člena 11 direktive,
ob upoštevanju naslednjega:
(1) Treba je razjasniti nekatere člene Direktive 74/150/EGS in njene priloge uskladiti s Prilogami k Direktivi Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [3], kakor je bila nazadnje spremenjena z Direktivo Evropskega parlamenta in Sveta 2000/40/ES [4], ter s prilogami k Direktivi Sveta 92/61/EGS z dne 30. junija 1992 o homologaciji dvo- ali trikolesnih motornih vozil [5], kakor je bila nazadnje spremenjena z Direktivo Evropskega parlamenta in Sveta 2000/7/ES [6].
(2) Direktiva Sveta 75/322(EGS) [7], kakor je bila nazadnje spremenjena z Direktivo Komisije 2000/2/ES [8], vsebuje opisni list, ki ga je treba ponovno številčno označiti, tako da bo upošteval shemo številčnega označevanja, ki jo uvaja ta direktiva.
(3) Direktivi 74/150/EGS in 75/322/EGS je treba ustrezno prilagoditi.
(4) Določbe te direktive so v skladu z mnenjem Odbora za prilagajanje tehničnemu napredku, ustanovljenega s členom 12 Direktive 74/150/EGS -
SPREJELA NASLEDNJO DIREKTIVO:
Člen 1
Direktiva 74/150/EGS se spremeni na naslednji način:
1. V členu 2(b) se besedna zveza "posebnih direktivah" zamenja z besedno zvezo "v posebnih direktivah, naštetih v Prilogi II".
2. V členu 3 se drugi stavek nadomesti z naslednjim:"Vlogi mora biti priložen izčrpen seznam podatkov ali opisni list, katerega vzorci so podani v Prilogi II, ter dokumenti, na katere se vloga sklicuje"
3. Uvodno besedilo člena 4(1) se nadomesti z naslednjim:"Država članica odobri vse tipe traktorjev (navedene v Prilogi II skupaj s kategorijo, ki ji pripadajo), ki izpolnjujejo naslednje pogoje:"
4. Priloge se nadomestijo z besedilom iz Priloge I k tej direktivi.
Člen 2
Priloga II A (razen dodatkov) k Direktivi 75/322/EGS se nadomesti z besedilom iz Priloge II k tej direktivi.
Člen 3
Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2002. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 4
Ta direktiva začne veljati dvajseti dan po objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 8. januarja 2001

Labels: 1
20
7
8
6